ΕΠΑΝΑΛΗΠΤΙΚΕΣ ΑΣΚΗΣΕΙΣ ΝΕΟΕΛΛΗΝΙΚΗΣ ΓΛΩΣΣΑΣ

**Α**. Να βρείτε το υποκείμενο, το αντικείμενο( και σύστοιχο) και το κατηγορούμενο στις παρακάτω περιόδους

1. Η φύση της χάρισε πολλά χαρίσματα
2. C:\Program Files (x86)\Microsoft Office\MEDIA\CAGCAT10\j0217698.wmfΟ κύριος Παπαδόπουλος εκλέγεται βουλευτής Δράμας
3. Ο πατέρας μου υπηρέτησε τρία χρόνια στρατιώτης
4. Τελικά ο άνθρωπος αποδείχτηκε άξιος της εμπιστοσύνης μας
5. Υπηρέτησε δέκα χρόνια ως διευθυντής
6. Ποιος σου έστειλε αυτό το γράμμα;
7. Ακούγεται πως θα χτιστεί ένα εμπορικό κέντρο στην περιοχή

**Β**. Να βρείτε τις γενικές προσωπικές των παρακάτω προτάσεων

1. Του ήταν αρκετό να έχει λίγα χρήματα
2. Να μου φροντίζεις το παιδί
3. Αυτοί οι άνθρωποι του ήταν χρήσιμοι

**Γ**. Να αναγνωρίσετε τις εγκλίσεις των ρημάτων και να βρείτε τη σημασία τους

1. Το φαρμακείο διανυκτερεύει κάθε Τετάρτη
2. Μη μιλάτε την ώρα του μαθήματος
3. Να ζήσετε χίλια χρόνια!
4. Να περάσω αργότερα από το σπίτι;

**Δ**. Να διατυπωθούν οι παρακάτω προτάσεις με τα ρήματα στον παρατατικό

1. Αυτά τα θέματα ,όπως λέει, δεν τον εμπνέουν-----------------------------------------------------
2. Δεν μας ενδιαφέρει πότε άρχισε αυτή η ιστορία--------------------------------------------------
3. Η είδηση αναδημοσιεύεται σε πολλές ξένες εφημερίδες------------------------------------------
4. Συμβαίνει κάτι περίεργο-------------------------------------------------------------------------

**Ε**. Να βρείτε τη χρονική βαθμίδα των ρημάτων που δίνονται

1. Κλείσε την πόρτα. Κρυώνουμε.
2. Να γράφεις καθαρότερα. Η έκθεσή σου έχει πολλές μουτζούρες.
3. Άρχισε τότε να μας διηγείται τη ζωή του. Η διήγηση κράτησε πολλές ώρες
4. Κάθισε στο πιάνο για να παίξει την αγαπημένη της μελωδία

**ΣΤ**. Να μετατρέψετε την ενεργητική σύνταξη σε παθητική

1. Οι φίλοι του τον κατέκριναν για τη συμπεριφορά του
2. Τους προσκάλεσε γιατί τους θεωρούσε φίλους του
3. Το έργο αυτό προβάλλει την προσωπικότητα του καλλιτέχνη

**Ζ**. Αφού διαβάσετε την παρακάτω παράγραφο, να συμπληρώσετε τον πίνακα που ακολουθεί

Ενώ η αφύπνιση των εθνών και του ανθρώπου ως προς τους οικολογικούς κιν­δύνους είναι μια νέα σημαντική παράμετρος, τα περιθώρια για κάποιου είδους αισιο­δοξία παραμένουν αναιμικά. Ο λόγος είναι ότι ο πλανήτης έχειήδη τραυματιστεί σο­βαρά, και το κοινωνικό κόστος ή οι δράσεις που απαιτούνται για μια αργή ανάκαμψη υπερβαίνουν κατά πολύ τις παρούσες δυνατότητες κινήσεων. Διότι οι διεθνείς διαδι­κασίες είναι πολύπλοκες και χρονοβόρες, και η απαραίτητη εμπιστοσύνη -ως προς τη μείωση, για παράδειγμα, των εξοπλισμών ή της παραγωγής διοξειδίου του άνθρακα-δεν είναι πάντοτε δεδομένη. Συχνά, επίσης, είναι ανάγκη να θιγεί το συμφέρον ατό­μων, ομάδων ή εταιριών για να βελτιωθούν τα πράγματα και τούτο, σε μια εποχή καταναλωτισμού, που εκτρέφει αντίθετες αξίες, είναι συχνά αδιανόητο. Έτσι, η χρήση των φυτοφαρμάκων δεν έχει περιοριστεί, τα λύματα των ξενοδοχείων και των βιομηχα­νιών εξακολουθούν να μολύνουν τις θάλασσες και οι πλαστικές σακούλες, για τις οποί­ες μια απλή απαγόρευση θα ήταν αρκετή, κυριαρχούν άφθαρτες στα τοπία της Γης. [...]

Γιώργος Γραμματικάκης, *Η κόμη της Βερενίκης,* Πανεπιστημιακές Εκδόσεις Κρήτης (διασκευή)

|  |  |
| --- | --- |
| **Θεματική περίοδος:** |  |
| **Λεπτομέρειες:** |  |
| **Κατακλείδα:** |  |
| **Τρόπος ανάπτυξης:** |  |

**Η**. Στο κείμενο που ακολουθεί , αφού βρείτε το θεματικό του κέντρο, να γράψετε την περίληψή του σε 50-70 λέξεις

Η σημασία της φιλίας για τους νέους Έλληνες εκφράζεται απόλυτα μέσα από αυτή τη μεταφορική φράση για να δείξεις το φίλο σου: «ο κολλητός / η κολλητή μου». Στην Ελλάδα υπάρχει μια παράδοση στο θέμα της φιλίας, η οποία ανιχνεύεται μέχρι και την αρχαιότητα με μερικά ζευγάρια φίλων οι οποίοι πέρασαν στην αθανασία του μύθου ή της ιστορίας. Οι δε Σπαρτιάτες πολεμούσαν πάντοτε ανά ζεύγη και ο καθένας ήταν δεμένος με το φίλο και συμπολεμιστή του πραγματικά στη ζωή και το θάνατο. Σήμερα, η αίσθηση της εγγύτητας που νιώθεις για κάποιον άλλο εκφράζεται με αυτή τη μεταφορική φράση, η οποία εκτός των άλλων εννοεί ότι υπάρχουν πλήθος πραγμά­των που συντελούν στη «χημεία» μεταξύ εσένα και των φίλων σου. Στις μικρότερες ηλικίες το σχολείο και στις λίγο μεγαλύτερες το Πανεπιστήμιο φαίνεται ότι είναι οι κατεξοχήν χώροι στους οποίους οικοδομούνται οι φιλίες, ενώ αργότερα οι χώροι ερ­γασίας. Στην Ελλάδα δεν υπάρχει ισχυρή παράδοση άλλου τύπου κλειστών ομάδων (όπως είναι τα clubs κοινών ενδιαφερόντων, οι σύλλογοι δραστηριοτήτων κτλ.) ώστε να προκύπτουν φιλίες μέσα από παρόμοιες συγκεντρώσεις. Αντιθέτως, στα μεγάλα αστικά κέντρα, παρά την υπερσυσσώρευση πληθυσμού πολλές φορές και την αίσθη­ση αποξένωσης που υπάρχει, η γειτονιά υπάρχει και λειτουργεί ακόμη ως χώρος αλ­λά και ως κριτήριο επιλογής φίλων. Αυτό όμως που οι Έλληνες νέοι εκτιμούν περισ­σότερο στη φιλία είναι αυτή η αίσθηση του να μοιράζεσαι κοινούς κώδικες επικοινω­νίας με κάποιον άλλο και να πιστεύεις -άσχετα με το αν ισχύει πραγματικά ή όχι- ότι ο φίλος ή οι φίλοι σου θα σε ακολουθούν και θα σε στηρίζουν σε όλη σου τη ζωή.

http:www.mfa.gr/greek/Greece/windows/young\_people/friends.html

**Θ**. Να γράψετε πέντε σύνθετες λέξεις χρησιμοποιώντας ως α΄ συνθετικό τις παρακάτω λέξεις

χέρι δήμος νερό

**Ι**. Να χρησιμοποιήσετε τα παρακάτω ρήματα σε προτάσεις, τη μία ως αμετάβατα και την άλλη ως μεταβατικά

πονάω -------------------------------------------- ------------------------------------------------------

χτυπώ -------------------------------------------- ------------------------------------------------------

πεθαίνω ------------------------------------------- ------------------------------------------------------

πηγαίνω ------------------------------------------- ------------------------------------------------------

αρχίζω -------------------------------------------- -------------------------------------------------------

C:\Program Files (x86)\Microsoft Office\MEDIA\CAGCAT10\j0299125.wmf